
Antifeixisme 


Sorprenentment no són jutjats a l'Audiència Nacional 

Jutjats a Barcelona els quatre feixistes que van 
colocar una bomba a les Cotxeres de Sants 


300 PERSONES A LA MARXA PER DENUNCIAR ELS ATACS GRATUÏTS 

M anifestació contra les agressions i 
reokupació de l'Ateneu de l'Eixample 


Okupació i centres socials 


Dreta de l'Eixample/ Barcelona.- L'Ateneu Po¬ 
pular de l'Eixample continua amb les seves 
activitats després de la seva reokupació el 
passat dijous 21de juliol. Una manifestació a 
la que hi van participar també membres de 
l'associació de veins del barri de la Sagrada 
Família, va reunir prop de 300 persones. La 
marxa va anar fins al davant de la casa i allí es 
va llegir un comunicat contra les agressions. 
Recordem que l'Ateneu havia patit destrosses 
per part d'un grup d'individus que s'havien 
instal·lat a la casa del costat, al passatge Com- 
radí 5. Les agressions també havien arribat a la 
integritat física de diversos membres de 
l'Ateneu i a veins i veïnes de l'Eixample. Da¬ 
vant d'això, l'Ateneu va voler posar punt i final 
a aquesta situació amb l'advertència molt 
clara als agressors que no es permetria més 


atacs. Elsagressorsfinalment van decidir mar¬ 
xar de la casa. Al final de la manifestació sim¬ 
bòlicament es va fer una tàpia a la casa per 
visibilitzar l'acabament d'aquesta angoixa vis¬ 
cuda durant setmanes. Ara han començat les 
feines de rehabilitació de l'espai okupat i au- 
togestionat. La politoxicomania dels agres¬ 
sors i la seva pretesa aparença estètica punk 
els va permetre actuar amb impunitat durant 
setmanes, ja que des de l'Ateneu no es volia 
fer cap actuació que portés a confunsions, 
però l'escalada d'atacs va anar a més fins que 
es va fer insostenible. Diverses entitats, cen¬ 
tres socials i col·lectius de Barcelona s'han co¬ 
ordinat aquest cop per fer front a aquest ti¬ 
pus de situacions, consensuant que han de ser 
contestades en la mateixa línea de "Cap agre¬ 
ssió sense resposta". Contra-lnfos 26/ 7/ 05 


Presos i preses en lluita 


Insisteix en una propera operació 

POUCIAL CONTRA SOSPITOSOS 

Rangel segueix 
ocultant la realitat 
sobre els presos 
anarquistes de Ben 

Barcelona.- Durant una entrevista concedi¬ 
da el passat divendres a Catalunya Infor¬ 
mació, el delegat del Govern a Catalunya 
(substitut de Julia Garcia-Valdecasas), va 
anunciar que en un breu periode de temps 
es produirien detencions en relació a la 
cafetera-bomba a l'Institut Italià i a l'olla- 
bomba colocada a la seu de Fiat a El Prat. 
Durant l'entrevista exclusivament es va par¬ 
lar de la repressió cap als suposats autors 
d'aquests fets, però en cap moment es va 
parlar de la situació del jove anarquista 
actualment encara empresonat a Barcelona. 
L'ocultació de la realitat al voltant de la per¬ 
secució política de grups anarquistes a 
Itàlia, l'Estat espanyol i Grècia, s'està con¬ 
vertint en la tònica habitual. Només es 
donen informacions al voltant d'artefactes 
explosius però no s'informa dels centenars 
de registres, les desenes de detencions i 
empresonaments, per delicte d'opinió en 
aplicació de l'article 270bis italià, que s'es¬ 
tan produint aquestes setmanes. Tampoc 
han aparegut informacions de l'empresona¬ 
ment a La M odel d'un jove pel simple fet de 
participar a una manifestació. La parcialitat 
dels mass media ha provocat una notable 
confusió a l'opinió pública en general. 

Contra-lnfos 26/ 7/ 05 


Gontra-Infos 


tel: 93.345.52.04 

«zitzania@sindominio.net» 


Sants/ Barcelona.- La fiscalia solicita una 
pena de set anys de presó per un delicte de 
terrorisme per cada un dels quatre acusats 
de colocar un artefacte explosiu a les 
Cotxeres de Sants, on s'havia de celebrar un 
concert antirrepressiu el passat 3 de març de 
2001, en el judici que va començar a 
l'Audiència de Barcelona. Recordem que 
l'artefacte els va explotar a les mans quan el 
manipulaven per colocar-lo. Els advocats 
defensors de tres dels imputats demanen 
una multa per una falta de desordres públics, 
mentre que el lletrat d'Óscar S„ solicita la lli¬ 
ure absolució pel seu client, ja que és l'unic 
que ha negat tenir cap relació amb els fets. 
En el moment dels fets, la policia va detenir 
a Santiago Royuela Samit, Óscar Serrano 
Masdéu, Antonio. T.M., Ramón C. C. i el dil¬ 
luns 5 de M arç de 2001 la policia va detenir 
una cinquena persona en relació amb 
l'atemptat fallit, aquest és Daniel 0 rdónez G. 
Santiago i 0 scar van ingressar a La M odel el 
dilluns 5 a la nit de 2001 i van sortir quatre 
dies més tard. Antonio i Ramón van ser 
ingressats a l'hospital a causa de les crema¬ 
des produïdes per l'artefacte que els va 


Col·lectius i contrainformació 


petar ales mans. En canvi Daniel 0 rdónez, el 
van deixar directament en llibertat amb càr¬ 
recs, i es l'únic que no ha estat jutjat junt 
amb els seus companys. 

Els quatre processats han admès pertànyer a 
l'associació Timbalers del Bruc, que han 
qüalificat d'organització "cultural i de caràc¬ 
ter patriòtic" nacionalista espanyol. 

Santiago Royuela Samit, en el moment de la 
detenció tenia 25 anys, conegut ultradretà 
fill del subhaster feixista Alberto Royuela, 
dos anys abans, al 1999, es va presentar com 
a candidat per Alianza por la Unidad 
N acional a les eleccions europees, concreta¬ 
ment estava al número 50 de la llista, 
encapçalada per Ricardo Saenz de Ynes- 
trillas. Santiago també és conegut per la 
seva implicació en la fundació de les Bri- 
gadas Blanquiazules de l'Espanyol. 

Al día següent de sortir de la presó, no va 
tenir cap inconvenient en signar un text en 
defensa de l'antic president iuguslau i crimi¬ 
nal de guerra Slobodan M ilosevic. 

La mateixa setmana de ser detingut, el 27 de 
febrer de 2001 Alberto Royuela, el pare de 
Santiago, va tenir un judici oral relacionat 


amb una querella que el conegut subhaster 
havia interposat contra el setmanari EL TRI¬ 
ANGLE per un suposat delicte d'injúries i 
calúmnies a un reportatge sobre la ultra¬ 
dreta. Declaraven per l'acusació particular 
els fills de Royuela i el propi querellant. Per 
part de la publicació, el seu editor i director, 
Jaume Reixach. Ja minuts abans de l'inici de 
la vista, els fills de Royuela van estar insul¬ 
tant i amenaçant de mort diversos membres 
de la revista que havien acompanyat Reixach 
als jutjats. En pocs minuts, i sempre en els 
passadissos del jutjat penal 10 de Barcelona, 
els insults i les agressions verbals es van con¬ 
vertir en físiques. Santiago li va donar un cop 
de puny a la cara a un redactor de la revista, 
que va haver de ser traslladat a l'Hospital de 
la Creu Roja, i el seu germà va propinar una 
puntada de peu als genitals a un altre mem¬ 
bre de la redacció d'El Triangle. 

Alberto Royuela, el pare, va ser condemnat 
el 28 de juliol de 2002 pel jutjat de lo penal 
número 19 de Barcelona a un any i mig de 
presó per haver promogut una campanya de 
falses acusacions de corrupció contra varis 
jutges i fiscals. Contra-lnfos26/ 7/ 05 

Una de les pancartes de la manifestació contra les agressions a l'Eixample. 


Tornarà a funcionar durant aquesta última setmana de juliol 

Indymedia Barcelona fora de servei 

Barcelona.- Milers de persones que han judicial, tampoc ha estat un sabotatge. Ha i/ o substitució. Sembla ser que durant aque- 
intentat accedir a Indymedia Barcelona estat fruit d'una greu averia al servidor que sta setmana tots els problemes estaran solu- 
durant la setmana del 21 al 26 de juliol han allotja la seu barcelonina d'Indymedia. cionats i podrem tornar comunicar-nos i 
pogut comprovar com era impossible. No L'aparell informàtic ha quedat totalment informar-nos a través d'aquesta eina dels 
s'ha tractat de cap intromissió policial ni danyat i s'està treballant en la seva reparació moviments socials. Contra-lnfos 26/7/05 












Falsa amenaça d'enderrocar dues 
vivendes okupades a Sabadell 


Defensa dels espais naturals 


M arxa en velo pel lliure acces a La Vall 


Sabadell/ Vallès Occidental.- Dilluns 25 de 
juliol al vespre, dos agents de policia varen 
amenaçar verbalment als i les okupants de 
dues vivendes de Sabadell (una d'elles 
l'anomenada Versalles) amb un suposat 
enderroc de l'edifici que es produiria el 
dimarts següent al matí. Per això es va con¬ 
vocar una concentració davant de la casa a 
les 7:30h del matí. Les cases es troben a la 
Gran Via de Sabadell cantonada amb l'avin- 


Barcelona.- "Ja fa gairebé 13 anys que Pedro 
Àlvarez, un jove treballador nascut a 
Barcelona va ser assassinat per un 
desconegut després d'una discussió de tràn¬ 
sit, que li va disparar un tret mortal al cap. 

A les poques hores de l'assassinat, un 
sospitós va ser detingut. Se'l va identificar 
com un agent de policia adscrit a la Brigada 
de Seguretat Ciutadana. Al cap de 7 dies va 
ser posat en llibertat utilitzant com a pre¬ 
text la falta de proves. 

Des de llavors la família i amistats de Pedro 
no hem deixat de reclamar que s'investiguin 
els fets, que es faci justícia i que en definiti¬ 
va, s'apliquin les lleis democràtiques que 
haurien de defensar la ciutadania. De 
moment, el crim ha quedat impune i l'assas¬ 
sí de Pedro campa a plaer, en llibertat i amb 
l'única preocupació que el temps esborri 
qualsevol rastre de la seva responsabilitat, 
fins que el delicte prescrigui legalment. 

Per si aquesta situació no fos suficient espan¬ 
tosa, actualment, noves maniobres han 
vingut a agreujar i a tractar de confondre la 
situació. El policia i l'entorn que el protegeix 
han creat un falsa trama recolzant-se en ar¬ 
gúcies legalistes, intentant invertir la situació 
tot girant els fets contra les víctimes. 

Juanjo Àlvarez, pare de Pedro, ha hagut d'a¬ 


guda de Barberà. L'amenaça va resultar ser 
falsa tot i la presència a les proximitats del 
comissari de la policia nacional de la ciutat. 
Sembla que es podria tractar més d'una 
operació intimidatòria per intentar que els 
habitants de les cases les abandonessin. Els 
enderrocs si que s'estan produint a finques 
properes del mateix solar on en aquest 
momentsja no hi viu ningú. 

Contra-lnfos 26/ 7/ 05 


nar plantant cara a tot un seguit de denún¬ 
cies i acusacions molt greus que ha inter¬ 
posat contra ell el pressumpte botxí del seu 
fill. Juanjo ha estat imputat amb diversos 
càrrecs per delictes d'amenaces, injuries i 
d'obstrucció a la justícia. En cas de sentència 
condemnatòria, podria haver d'enfrontar 
penes de diversos anys de presó i sancions 
econòmiques desorbitades. Això pot sem¬ 
blar una broma, però només és una de les 
cares de la impunitat, aquella que permet 
que s'ataqui les víctimes i no se les pro¬ 
tegeixi dels danys que els hi poden infringir. 
Volem manifestar el nostre rebuig més pro¬ 
fund a l'arbitrarietat, parcialitat, abusos de 
poder, tractaments privilegiats, a les inhibi¬ 
cions, renúncies i, en definitiva, a la falta 
d'investigació i justícia. Reclamemm un justí¬ 
cia igualitària, que tracti tothom amb la 
mateixa rasadora, i en conseqüència, denun¬ 
ciem un sistema que dóna suport a la im¬ 
punitat aplicant criteris de justícia selectius i 
establint categories excloents: la categoria 
dels quals són vulnerables a la llei i a la cate¬ 
goria dels quals són immunes a ella. No a la 
impunitat! Exigim l'esclariment de l'assassi¬ 
nat de Pedro Àlvarez! Suport i solidaritat!" 

Plataforma de suport a la Família 
de Pedro Àlvarez 26/ 07/ 05 


Ciutadella/ Menorca.- Unes quaranta per¬ 
sones varen reivindicar en una bicicletada el 
lliure acces a l'area de La Vall al terme de 
Ciutadella, convocats pel Forum Ciutadà. La 
protesta va començar a la plaça des Born on 
poc després de les 10 del matí s'inicià la 
marxa per arribar al voltant d'una hora més 
tard a la porta d'accés a La Vall. Aquest espai 
de propietat privada, te es camí fins a sa 
platja com a límit a la seva propietat. Tot i 
que un estudi realitzat pel propi Ajuntament 
així com pel Consell Insular on s'hi deixa clar 
que el camí es públic, els propietaris del lloc 
segueixen amb total impunitat, i silenci 
administratiu, cobrant 5 euros a cada vehicle 
i dos per cada moto a que hi vol accedir. En 
arribar a sa porta els i les manifestants varen 
convidar els vehicles que en aquell moment 


arribaven a accedir a l'area de forma gratuïta 
donant-lis un full informatiu de sa situació. 
Un cotxu de sa policia estatal des d'un 
primer moment va mal acompanyar la ruta i 
un altre esperava a sa porta. En el moment 
de convidar es cotxus a passar es creà un 
poc de discussió i es en aquest moment que 
un fotògraf de premsa va ser identificat i 
amenaçat de ser denunciat per fer fotos (?). 
La matricula dels cotxus que passaven gra¬ 
tuïtament era anotada pel vigilant i 
cobrador de la caseta de sa porta, suposada¬ 
ment per cobrar l'il·legal import quan sor¬ 
tissin. Després de llegir el manifest alguns 
dels i les manifestants aprofitaren l'acció 
per fer gratuitament un bany a ses platges 
d'Algaiarensde La Vall. 

Nyas (revista menorquina) 25/ 07/ 05 


Les Festes Alternatives 


Davant l'ambient de crispació 

Comunicat de 
L'Assemblea 
de les Festes 
Alternatives de 
Gràcia 2005 

L'Assemblea respon a la 
criminalització i denegació del 
permís per part del Districte 

Gràcia.- Davant l'ambient hostil que hi ha 
generat al barri de Gràcia entorn a la 
cel·lebració de les Festes Alternatives i el 
posicionament del Districte denegant els 
permisos per fer-les, l'Assemblea de Festes 
Alternatives ha fet públic un comunicat que 
a continuació reproduïm en part: 

"Salut i Força per tots i totes. No està el 
mon com per a enfonsar-nos davant de 
qualsevol dificultat. L'any passat, a Festes de 
Gràcia va haver-hi un mort a mans dels feix¬ 
istes, càrregues policials en les que entre 
d'altres un noi gairebé va perdre un testicle, 
crispació politiquera i criminalització de les 
diferentes festes alternatives del barri. I 
aquest any tenim moltes motivacions. 
Continuem reivindicant espais alternatius 
de Festa Major. Són alternatives perquè són 
diferents a la Festa Oficial. I són de Gràcia 
perquè som del barri, som gent d'aquest 
barri. (...) Principalment les portem endavant 
gent de diferents kases okupades de Gràcia, 
tot i que sempre hi participen altres person¬ 
es, veïnes de la Vila amb les que compartim 
lluites, espais, solidaritat... Tot aquest esper¬ 
it d'autonomia, autoorganització i auto¬ 
gestió ho compartim amb altres col·lectius 
de la Vila que també organitzen Festes 
Majors Alternatives!..) 

Ricard Martínez, regidor d'aquest Districte 
de la Barcelona del disseny, va clausurar l'an¬ 
terior edició de Festes proposant com a 
mesura contra les Festes Alternatives i 
l'Okupació, que s'acceleressin els processos 
de desallotjament de les kases okupades. 
Uns mesos després vàrem tenir coneixe¬ 
ment de la celebració d'una ronda de "con¬ 
sultes i debats" sobre la Festa M ajor a la que 
no vàrem ser convidades. Vàrem respondre 


Compte corrent soüdari: La Caixa 2100 - 2823 - 77-0100307264 

Campanya B anys mort Pedro Àlvarez 


Campanya d'informació i presentació 
d'al·legacions al Pla de l'Energia 
de Catalunya pel període 2006-2015 

Catalunya.- El matí de dimecres 13 es va fer pública, per part de representants de la fed¬ 
eració "Ecologistes de Catalunya" i la "Plataforma N0 al MAT", la campanya informativa i de 
presentació d'alegacions al Pla de l'Energia de Catalunya 2006-2015 el elaborat pel 
Departament d'Indústria i Energia de la Generalitat de Catalunya. 

En aquestes al·legacions es denúncia que el PEC: 

- Incrementa la dependència dels combustibles fòssils. 

- No significa una reducció real del consum energètic. 

- No assoleix els nivells mínims de fonts renovables. 

- Incompleix el protocol de Kyoto. 

- No planifica el tancament de les centrals nuclears. 

- Planeja l'augment de la interconnexió amb l'estat francès. 

- Incompleix l'Acord del Tinell. Suposa un engany a part de la ciutadania, ja que va dipositar 
la seva confiança en un govern progressista i amb tints ecologistes. 

Davant d'aquesta situació es demana que: - No s'aprovi l'actual esborrany de Pla Energètic. 

- Es confeccioni un nou Pla de l'Energia que es fonamenti en plantejaments tècnics impar¬ 
cials i solvents i es basi en les necessitats reals de les persones i de l'economia de Catalunya. 

- Respecti els mínims acordats en el Pacte del Tinell. 

- Es treballi per a obtenir les competències necessàries per impulsar des de Catalunya i per 
a Catalunya tots els aspectes relacionats amb el Pla de l'Energia. 

- S'avanci pel camí de la democràcia participativa impulsant debats socials tant per la defini¬ 
ció del model energètic com per als projectes d'infraestructures que siguin necessàries. 

Per difondre la web i la campanya s'han dissenyat unes postals amb els principals arguments 
en contra del PEC de les que es faran enviaments cíclics a diferents adreces de mail. 

Pàgina web de la campanya: http:/ / aeec.pangea.org/ PEC/ index.html 

Ecologistes de Catalunya + Plataforma NO al MAT 26/ 07/ 05 


Fins el 31 de juliol ala campa de Lan g au rre, Alegi (donostia) 

Acampada a Euskadi contra el Tav 


Banys de l'assassinat de Pedro Àlvarez 


Comunicat per denunciar la impunitat 

Per que víctimes i victimaris no 
són el mateix: No a la impunitat! 


amb un escrit adreçat al Districte i al barri, 
del que l'Independent es va fer ressò al seu 
moment. (...) El passat 13 de Juny ens va 
arribar la denegació del permís per Festes 
Alternatives a la propera edició de la Festa 
Major, al·legant que no vàrem participar a 
l'esmentat debat (!!!???) A l'Independent de 
Gràcia es publica amb data 15 de Juliol de 
2005 que les raons del Districte són que les 
places sol·licitades tenien ja un altre destí. 
Ara es tracta de muntar qualsevol cosa per 
tal de justificar que no hi ha espais. Ja ho 
vam veure a Joanic, on l'any passat el 
Districte i alguns comerciants van improvis¬ 
ar per no tornar a donar-nos aquesta plaça. 
A Rovira volen exposar l'explotació laboral 
dels presos i preses a càrrec del CIRE de la 
que es beneficien moltes grans empreses.. 
Quina cultura popular, quin cinisme. Per la 
nostra banda, ja n'hi ha prou. (...) El que no 
volem és participar dels seus dobles jocs i a 
sobre amb el mateix resultat de sempre: més 
criminalització. 

Parlen de tolerància, una paraula lletja que 
les institucions miren de posar guapa, i que 
ni elles mateixes es creuen. Que en parlin. 
Respectem a tots i totes les veïnes que tre¬ 
ballen a les Festes M ajors, tot i que no com¬ 
partim un model que es sosté sobre la 
pedra angular del finançament i el suport 
institucional (l'Independent, 27 de Maig de 
2005) i cada vegada menys sobre la il·lusió i 
el compromís real de les veïnes del barri 
Estem d'acord amb la diagnosi que fan des 
d'algunes Associacions de Veïns: s'han per¬ 
dut les pràctiques de veïnatge. Potser va 
arribant l'hora de plantejar-se que la crisi al 
model de Festes tingui alguna cosa a veure 
amb altres conflictes que les transcendeix¬ 
en, amb el desarrelament i l'individualisme 
que imposa la lògica dels diners, l'especu¬ 
lació, i el control social. 

Per denunciar tot plegat farem Festes 
M ajors. Per portar la nostra cultura popular 
i reivindicativa al carrer com fem moltes 
altres vegades . Perquè som part activa 
d'aquesta Vila, ens agrada, ho passem bé i 
treballem col·lectivament. I així ho hem 
comunicat al Districte a un recurs contra de 
la denegació de permís. 

Per tot això, i perquè farà un any de l'assas¬ 
sinat d'en Roger a mans de feixistes, hi 
serem. Crear alarma per les nostres festes 
segurament sigui al guió del Districte i d'algú 
més. Que ens deixin en pau" 

Assemblea de Festes Majors 
Alternatives de Gràcia 26/ 7/ 05 




Veïnat contra l'especulació 


La llei del M en or 


La lluita del Poble de Palestina 


Presos i preses en lluita 


Conflicte a l'Eix Llacuna i la zona de Can Ricart 


La "seguretat” instrumentalitzada per 
l'especulació immobiliària al 22@ 


Poblenou/ Barcelona.- “Darrerament són un 
fet lamentablement quotidià els robatoris, les 
amenaces i les agressions al Poblenou; resultat 
d'un procés gradual de marginació, conse¬ 
qüència de la manca de polítiques socials, que 
ha conduït els desplaçats de la misèria a la 
indigència i a ladrogodependència convertint 
el marginat en delinqüent i les veïnes i veïns 
en víctimes de les seves activitats. 

Els efectes que aquesta situació han creat en 
el veïnat són la por i la inseguretat i han 
posat de manifest l'abandó total que pateix¬ 
en espais del barri per part de les institu¬ 
cions (enllumenat insuficient, manca d'e¬ 
quipaments, carrers bruts i deixats...). És 
curiós que les dues àrees del Poblenou que 
més pateixen aquest fenomen són l'Eix 
Llacuna i la zona de Can Ricart, ambdues 
zones en lluita contra el 22@. 

Pràcticament amb l'aprovació del 22@ s'in¬ 
augura el centre Algor. Un centre d'acollida 
on els immigrants hi van només a dormir i 
que s'encarrega de la tutela d'aquests exclu¬ 
sivament quan són menors; el centre no és 
responsable de la formació i educació 
d'aquests infants, que contràriament al que 
seria pedagògic passen el dia deambulant 
pels carrers. Quan els acollits assoleixen la 
majoria d'edat cap institució pública es fa 
responsable de la nul.la preparació assolida 
per viure i treballar al nostre país, ni de les 
patologies psicològiques i físiques que 
pateixen, condemnant-los a viure en atur i 
sense sostre. El veïnat de la zona es mobil¬ 
itza diàriament per tal de solventar els prob¬ 
lemes de robatoris i d'inseguretat que la 
situació genera i per a que es doni atenció 
pública als joves toxicòmens i delinqüents. 

El marqués de Can Ricart ordena obrir les 
portes del recinte i enderroca part de la 
tanca del perímetre facilitant l'entrada de 
brètols, toxicòmens i lladres, creant així 
inseguretat i por a les empreses afectades. 


Paral·lelament a les naus annexes, propietat 
municipal, es produeixen dos incendis, en un 
d'ells mor una persona, que posen de mani¬ 
fest encara més la inseguretat per les emp¬ 
reses. Durant el darrer intent de desnona- 
ment quatre furgonetes d'antiavalots pro¬ 
tegeixen una brigada d'obrers, autoritzats 
pel marqués, que es disposaven a des¬ 
ballestar la maquinària i la totalitat del con¬ 
tingut de la fàbrica. En repetides ocasions 
treballadores i treballadors i l'empresariat 
de Can Ricart han denunciat les amenaces, 
agressions i robatoris als que es veuen 
sotmeses. Avui les solucions que es plante¬ 
gen son un pla d'emergència per fer front a 
possibles eventualitats i desnonaments, l'ull 
vigilant i l'increment de mesures individuals 
de seguretat, a més de la mobilització i la 
denúncia constants. 

Estem convençudes que aquestes coin¬ 
cidències no són fruït d'una casualitat i per 
tant denunciem que la violència és tolerada 
i potenciada pels interessats per tal d'instru- 
mentalitzar la por i la inseguretat amb l'ob¬ 
jectiu de degradar i devaluar les àrees afec¬ 
tades per procesos urbanístics al Poblenou. 
La mateixa administració que custodia amb 
gelosia les expenedores de l'àrea verda, 
mentre és incapaç de garantir la seguretat 
de les ciutadanes i ciutadans més vulnera¬ 
bles, inverteix en Fòrums de les Cultures 
mentre és incapaç de garantir assistència 
sanitària i educativa a les persones més 
necesitades de la comunitat. Només fent- 
nos costat, tenint sempre present que som 
un barri i que els problemes que afecten una 
part ens afecten a tots serem capaces d'atu¬ 
rar el mobbing, la violència i la pressió 
urbanística. No oblidem que tots som afec¬ 
tats i sortim al carrer plegats per dir que els 
especuladors no ens faran fora del barri 
perquè el Poblenou no està en venda." 

Coordinadora contra el 22@ 26/ 7/ 05 


Caixa Manresa 2041 - 00 - 3278-0040055209 Centre d'Estudis Josep Ester Borràs 

Compte acusació popular fets de Berga 

Dimecres 27 de juliol 8:30h del matí al carrer del Clot 122 

Concentració contra desallotjament 


Delegació del Govern imposa sancions de 3.000 
euros a 6 solidaris que van protestar al partit 
FC Barcelona-Maccabi en solidaritat amb Palestina 


Nova denúncia 
per agressió 
a un centre de 
menors a Madrid 

Madrid.- La "Coordinadora de Barrios" de 
Madrid fa públic un nou cas de maltracte a 
un jove reclòs al "Centro de Ejecución de 
Medidas Judiciale-EI Pinar" gestionat per 
l'empresa privada "Fundación grupo Norte" 
i depenent de la Comunidad de Madrid. 

El passat dilluns 18, en el transcurs d'una 
visita al jove R. A., van poder comprovar 
com el jove tenia el cos ple d'hematomes 
produïts per cops, amb un blau a l'ull dret, 
amb la particularitat que el nano té una 
greu patologia congènita que està pendent 
d'intervenció quirúrgica. L'agressió es va 
produir la nit del diumenge quan cinc car¬ 
cellers entraren a la cel·la del nano i, aprof¬ 
itant que no hi havia cap educador davant 
començaren a apallissar-lo. 

Els fets van ser denunciats per les advo¬ 
cades al jutjat de guardia de M adrid, actual¬ 
ment el jutjat d'instrucció 35 de Madrid ha 
incoat diligències previes per aclarir la 
responsabilitat dels vigilants de seguretat i 
responsables del centre en els fets ocor¬ 
reguts. El dimecres 20, un jutjat de menors 
va ordenat el trasllat del menor a un altre 
centre gestionat directament per la 
Comunidad de Madrid. 

Resulta que l'empresa "Fundación Grupo 
Norte" i l'empresa de seguretat "Grupo 
Norte" ja fou denunciada el febrer del 2002 
pel maltractes que sofrien el menors del 
centre "Zambrana" de Valladolid". 

Centro de Documentación 
Contra la Tortura 26/ 07/ 05 


Barcelona.- El dia del partit de bàsquet 
entre el Barça i el M accabi de Tel Aviv, 10 de 
febrer de 2005, membres del moviment de 
solidaritat amb Palestina van repartir ban¬ 
deroles amb la bandera palestina i octavetes 
denunciant la política d'Ariel Sharon entre la 
gent que acudia al Palau Blaugrana. La Policia 
Nacional va retenir i identificar aquestes 
persones i els va prendre el material. Ara, 
quatre mesos després, els ha arribat una san¬ 
ció de la Delegació del Govern. 

Els fets que s'imputen als activistes són 
aquests literalment segons la notificació de 
la Delegació del Govern: "provocar una 
reacción de profundo rechazo por parte del 


Antiinstitucional 


Madrid.- "Diosno permitaqueasistamosala 
desmembración de Espana sin poder hacer 
nada por defenderla. jDios salve a Espana!". 
Amb aquestes paraules concluia el missatge 
que, a través del servei de correo electrònic 
la intranet del ministeri de defensa, envià el 
coronel d'artilleria José Maria Manrique a 
milers de membres de les forces armades el 
passat 26 de juny. Després de copiar els arti¬ 
cles de la constitució que garanteixen la uni- 
itat ‘Espana acaba amb les paraules: "Ante 
los últimos acontecimientos siento que se 
nos està reclamando cada vez con màs 
fuerza y claridad el juramento que hicimos 
en su día. De nada servirà nuestra vida [...] si 
no somos congruentes con el sentido que 
inicialmente le dimos y con lo que juramos 
defender: la unidad e integridad de la Patria". 


público israelí". Aquests fets, segons la 
Delegació del Govern, constitueixen una 
infracció administrativa GRAVE, i ha san¬ 
cionat amb una multa de 3.000,01 euros a 
cadascun dels solidaris. 

Per ara, sis de les persones han rebut la noti¬ 
ficació, però podrien ser més ja que els 
actviistes retinguts i identificats van ser 
molts més. En les properes hores, s'espera la 
reacció dels col·lectius implicats que ja han 
etzibat que "Delegació del Govern multa i 
persegueix qui reclama el compliment del 
Dret Internacional i les resolucions de les 
Nacions Unides". 

Liberinfo.net 12/ 7/ 05 


El coronel tant sols ha estat sancionat amb 8 
dies d'arrest domicialiari com autor d'una 
falta lleu, que estava a punt de passar a la 
reserva. Fins el passat dia 15, el coronel d'ar¬ 
tilleria de l'estat major José Maria Manrique 
era l'enllaç de l'exèrcit de terra amb la direc¬ 
ció general de la guàrdia civil. 

Contra-lnfos26/ 07/ 05 


Butlletí setmanal 

Contra-Infos 


tel: 93.345.52.04 

CO RREU ELECTRÓ NIC 

«zitzania@sindominio.net» 


Arxivada una 
denúncia als 
carcellers de La 
Model per tortures 

Barcelona.- El jutjat d'instrucció núm 4 de 
Barcelona va fer públic l'arxiu de la denún¬ 
cia presentada per un pres després de rebre 
una pallissa per part dels carcellers de la 
M odel (veure Cl 335). La resolució considera 
que no hi ha prou indicis tot i les "con¬ 
tradiccions" en el testimoni dels cinc car¬ 
cellers imputats i la desaparició de la 
gravació de la càmera de seguretat, prova 
de càrrec si s'hagués mantingut, tant per 
demostrar la versió de la víctima (després 
d'una picabaralla amb un altre reclòs, els 
carcellers l'enmanillaren i li clavaren una 
pallissa) com la dels agressors (les ferides 
que constaven a l'informe van ser produïdes 
per la baralla entre reclosos). 

Contra-lnfos 12/ 7/ 05 


Impunitat policial 


Una persona mor 
dins una caserna de 
la Guàrdia Civil 

Roquetas de Mar/Almería.- Un home de 39 
anys, detingut per la Guardia Civil per alter¬ 
ar l'ordre públic, desobediència i resistèn¬ 
cia. Els fets van començar quan, segons 
informen les agències oficials, la víctima es 
va presentar al quartel de la guàrdia civil 
després d'un accident de trànsit i ser perse¬ 
guit per un altre vehicle. 

Sempre segons la nota de premsa, després 
d'aclarir els fets de l'accident, una de les 
parts va marxar del quartel mentre continu¬ 
aven les diligències amb l'altra, quan es va 
requerir la presència de la policia local per 
fer un test d'alcoholèmia.Quan es van pre- 
senatra els policies locals, la víctima 
comença a posar-se nerviosa, pel que va 
haver de ser reduïda i detinguda. Quan 
anava a ser introduït al vehicle policial per 
ser traslladat a l'arrest municipal, tingué una 
altra crisi nerviosa que li va provocar “al 
parecer, un infarto de miocardio". S'espera 
que en els propers dies es faci l'autòpsia de 
la víctima. Contra-lnfos 26/ 07/ 05 


>ssL'oratge de la setmana vinent 


Dimecres 27 Divendres 29 Diumenge 31 Dimarts 2 



La setmana començarà amb molta calor fins divendres, a partir d’aleshores començarà a inestabilitzar-se el temps 
amb moltes tempestes a la meitat nord. Els ruixats podrien arribar a punts del Vallès i Barcelonès però de curta 
durada. Les temperatures tindran una clara baixada a partir de diumenge però es recuperaran la setmana vinent. 


"jA Espana servir hasta morir!" 




















































